CELEX: 62010CA0549
Language: sk
Date: 2012-04-19 00:00:00
Title: Vec C-549/10 P: Rozsudok Súdneho dvora (tretia komora) z  19. apríla 2012 — Tomra Systems ASA, Tomra Europe AS, Tomra Systems GmbH, Tomra Systems BV, Tomra Leergutsysteme GmbH, Tomra Systems AB, Tomra Butikksystemer AS/Európska komisia (Odvolanie — Hospodárska súťaž — Dominantné postavenie — Zneužitie — Trh prístrojov na zber prázdnych nápojových obalov — Rozhodnutie, ktorým sa konštatuje porušenie článku 82 ES a článku 54 Dohody o EHP — Dohody o exkluzivite, množstevné záväzky a vernostné zľavy)

9.6.2012   
            
            
               SK
            
            
               Úradný vestník Európskej únie
            
            
               C 165/6
            
         Rozsudok Súdneho dvora (tretia komora) z 19. apríla 2012 — Tomra Systems ASA, Tomra Europe AS, Tomra Systems GmbH, Tomra Systems BV, Tomra Leergutsysteme GmbH, Tomra Systems AB, Tomra Butikksystemer AS/Európska komisia
   (Vec C-549/10 P) (1)
   
   (Odvolanie - Hospodárska súťaž - Dominantné postavenie - Zneužitie - Trh prístrojov na zber prázdnych nápojových obalov - Rozhodnutie, ktorým sa konštatuje porušenie článku 82 ES a článku 54 Dohody o EHP - Dohody o exkluzivite, množstevné záväzky a vernostné zľavy)
   2012/C 165/09
   Jazyk konania: angličtina
   
      Účastníci konania
   
   
      Odvolateľky: Tomra Systems ASA, Tomra Europe AS, Tomra Systems GmbH, Tomra Systems BV, Tomra Leergutsysteme GmbH, Tomra Systems AB, Tomra Butikksystemer AS (v zastúpení: O. W. Brouwer, advocaat, J. Midthjell, advokat, a A. J. Ryan, solicitor)
   
      Ďalší účastník konania: Európska komisia (v zastúpení: E. Gippini Fournier a N. Khan, splnomocnení zástupcovia)
   
      Predmet veci
   
   Odvolanie podané proti rozsudku Všeobecného súdu (piata komora) z 9. septembra 2010 vo veci T-155/06, Tomra Systeme ASA a i./Komisia, ktorým Všeobecný súd zamietol žalobu o neplatnosť rozhodnutia Komisie z 29. marca 2006 týkajúceho sa konania o uplatnení článku 82 Zmluvy ES a článku 54 Dohody EHP (vec COMP/E-1/38.113 — Prokent/Tomra), v ktorom sa odvolateľkám uložila pokuta 24 miliónov za to, že zneužitím dominantného postavenia uplatňovali postupy, v ktorých sa kombinovali dohody o výhradnosti, množstevné záväzky a vernostné zľavy s cieľom zabrániť alebo spomaliť vstup iných výrobcov na rakúsky, nemecký, holandský, nórsky a švédsky trh s automatickými výkupnými automatmi, ako aj subsidiárne zrušenie alebo podstatné zníženie pokuty
   
      Výrok rozsudku
   
   
               1.
            
            
               Odvolanie sa zamieta.
            
         
               2.
            
            
               Tomra Systems ASA, Tomra Europe AS, Tomra Systems GmbH, Tomra Systems BV, Tomra Leergutsysteme GmbH, Tomra Systems AB a Tomra Butikksystemer AS sú povinné nahradiť trovy konania.
            
         
      (1)  Ú. v. EÚ C 63, 26.2.2011.